CELEX: C2007/042/05
Language: da
Date: 2007-02-24 00:00:00
Title: Sag C-40/05: Domstolens dom (Tredje Afdeling) af 11. januar 2007 — Kaj Lyyski mod Umeå universitet (anmodning om præjudiciel afgørelse fra Överklagandenämnden för Högskolan — Sverige) (Arbejdskraftens frie bevægelighed — artikel 39 EF — hindringer — erhvervsuddannelse — lærere — afslag på at give adgang til en uddannelse til en ansøger, der er ansat ved en skole i en anden medlemsstat)

24.2.2007   
            
            
               DA
            
            
               Den Europæiske Unions Tidende
            
            
               C 42/3
            
         Domstolens dom (Tredje Afdeling) af 11. januar 2007 — Kaj Lyyski mod Umeå universitet (anmodning om præjudiciel afgørelse fra Överklagandenämnden för Högskolan — Sverige)
   (Sag C-40/05) (1)
   
   (Arbejdskraftens frie bevægelighed - artikel 39 EF - hindringer - erhvervsuddannelse - lærere - afslag på at give adgang til en uddannelse til en ansøger, der er ansat ved en skole i en anden medlemsstat)
   (2007/C 42/05)
   Processprog: svensk
   Den forelæggende ret
   Överklagandenämnden för Högskolan
   Parter i hovedsagen
   
      Sagsøger: Kaj Lyyski
   
      Sagsøgt: Umeå universitet
   Sagens genstand
   Anmodning om præjudiciel afgørelse — Överklagenämnden för högskolan (klagenævnet for højere uddannelsesinstitutioner) — fortolkning af fællesskabsretten og navnlig artikel 12 EF — erhvervsuddannelsestiltag med henblik på at imødegå manglen på uddannede lærere i en medlemsstat rettet mod lærere ansat ved uddannelsesinstitutioner med henblik på at gøre det muligt for dem at opnå de fornødne kvalifikationer for tidsubegrænset ansættelse — afvisning af at optage en kandidat på uddannelsen, der er statsborger i den pågældende medlemsstat, men som er ansat ved en uddannelsesinstitution i en anden medlemsstat
   Konklusion
   Fællesskabsretten er ikke til hinder for, at en national lovgivning, der midlertidigt tilrettelægger en uddannelse med henblik på kortsigtet at opfylde behovet for kvalificerede lærere i en medlemsstat, kræver, at ansøgerne til denne uddannelse er ansat ved en skole i den nævnte medlemsstat, dog med det forbehold, at den anvendelse, der gøres af denne lovgivning, ikke fører til, at enhver ansøgning fra en lærer, der ikke er ansat ved en sådan skole, principielt udelukkes, uden at der sker en forudgående og individuel vurdering af indholdet af ansøgningen, navnlig med hensyn til ansøgerens egnethed og til muligheden for at kontrollere den praktiske del af den uddannelse, som den pågældende er blevet optaget på, eller eventuelt at give fritagelse for denne del.
   
      (1)  EUT C 93 af 16.4.2005.